ming030890/wiki-yue-high-quality huggingface dataset:
胡本仁

胡本仁，香港親中派商人，香港長源資源股份有限公司創始人。

早年經歷
佢喺鎮江出世，阿爸早年創立咗『長源行』，但因為中國共產黨嘅『公私合營』，屋企資產被充公而家道中落。1971年，佢獲調去江西一間鋼鐵廠工作，之後又去咗鋼鐵廠冶金機械大學同江西工學院深造，之後佢喺鋼鐵廠獲晉升，去到80年代佢去咗深圳擔任江州五金中方嘅總經理職位，去到1993年獲香港寶來集團挖角去香港發展，去到1997年自立門戶，成立自己嘅資源公司。
佢嘅業務之後一直發展，踏入2010年代，佢開始涉獵同埋收購好多澳洲嘅資產。

政治立場
佢係親中派嘅成員，曾經公開話話要做民族復興嘅追夢者同埋一帶一路嘅排頭兵。

高價昆士蘭租島爭議
2013年，胡本仁以568萬澳幣購入昆士蘭Double Island度假村同土地租約，計劃開發成休閒養老村，但佢買咗個島之後，一直未見有任何工程，荒廢咗成塊地。昆士蘭州政府去到2023年4月向胡本仁發最後通牒，要求將度假村回復原狀，重新向公眾開放。

野雞大學資深院士頭銜爭議
佢報稱攞到嘅亞洲知識管理學院資深院士同常務副院長頭銜，但有線新聞喺2019年報道，亞洲知識管理學院其實係一間野雞大學，未獲當局認可，比錢就有得攞佢哋唔同嘅頭銜。
南匯

南匯係中國上海舊地名，大清雍正四年（1726年）建南匯縣，屬江蘇，1958年改屬上海，2001年改制做南匯區，2009年畀浦東新區吞併咗。
南區 (堺市)

南區 (堺市)係日本楔位文，重未完成，麻煩你幫手補充內容。
南北離散家族重聚

南北離散家族重聚（韓文：남북이산가족상봉）係一項由大韓民國（南韓）、朝鮮民主主義人民共和國（北韓）政府聯手舉辦嘅活動，俾分散喺兩國嘅屋企重逢。第一次活動喺1985年舉行，之後到2000年先再搞。到到2018年4月，南北離散家族重聚活動總共搞咗20次，超過2.2萬人參加。由於兩國關係多變，所以南北離散家族重聚能否進行，被視為朝鮮半島關係嘅指標。

史
二次大戰結束後無耐，朝鮮半島分裂成兩個國家。1950年，隨著韓戰爆發，大量家庭分散兩地。由於兩國敵對，分離異地嘅親人無法通訊。1971年，大韓民國紅十字會協助分離兩國嘅屋企互通消息同重聚，為南北離散家族重聚活動立下契機。1985年，兩國商議之後同意，喺嗰年9月20至23號，分別喺漢城同平壤舉行家族重聚活動。不過，隨著兩國關係發生變化，呢項活動一直暫緩。2000年，韓國總統金大中推行陽光政策，家族重聚活動重新展開。此後，呢項活動隨著南北關係時好時壞而斷斷續續舉行。2018年4月，南北韓首腦會談，兩國同意再度舉辦家族重聚活動。
三池崇史

三池崇史（粵拼：saam1 ci4 sung4 si2，1960年8月24號—），係日本嘅一個男藝人同埋演員。
三河區

三河區（英文：Three Rivers District）係英國英格蘭赫福郡一個區，響正大倫敦西北面。
三河

三河（粵拼：saam1 ho4）係中華人民共和國河北廊坊轄下嘅縣級市，叫三河市。三河有634 km²咁大，2018年戶籍總人口有61.8萬人。郵政編碼係065200。三河喺唐朝開元四年（716年）立縣。1993年3月喺呢個縣嘅基礎上立市。三河嘅名得自流過呢度嘅三條河：泃河、洳河、鮑邱河。

政區
三河轄2條街道、10個鎮、2個單位。
街道：鼎盛東大街街道、泃陽西大街街道
鎮：泃陽鎮、李旗莊鎮、楊莊鎮、皇莊鎮、新集鎮、段甲嶺鎮、黃土莊鎮、高樓鎮、齊心莊鎮、燕郊鎮
單位：燕郊經濟技術開發區、三河市農業高新技術園區
三水西南中學

三水西南中學係中國廣東佛山一寄宿學校，1981年創辦，位置喺三水區西南街道金本翰林路1號。
間學校初期嗌西南二中，2015年出咗近5億文從沙頭校區搬到西南兼改名做西南中學。學校曾經攞過國家級主題教育示範學校、廣東省德育示範學校、廣東省書香校園、佛山市首批科研示範學校、佛山市心理健康教育示範學校、佛山市安全文明學校、佛山市優秀家長學校等四十幾種榮譽稱號。中考成績穩居佛山市前列，係三水乃至佛山嘅名校。

辦學理念
「悅志行，成大觀」係講引領師生共同生活，愉悅工作，快樂學習，進而達到更遠嘅目標。

校訓
「博文明理，志行合一」宣導師生志存高遠，腳踏實地，做到知書達理、德才兼備。
三水郡

三水郡（韓文：삼수군／三水郡 Samsu gun */?）係朝鮮民主主義人民共和國兩江道嘅一個郡。
調景嶺體育館

調景嶺體育館，香港室內體育館之一，喺將軍澳調景嶺，翠嶺路二號，英文叫Tiu Keng Leng Sports Centre。行政上歸西貢區。設施有體育館。館開朝七晚十一時，除咗定期保養日。
館歸康樂及文化事務署管。二〇一五年四月二十三號開張。館址原擬與圖書館，以及知專設計學院土地一併撥作興建居屋，並已完成規劃，但因孫九招而胎死腹中。及後改作政府用地，至二〇〇八年八月，調景嶺臨時單車公園開幕為止。單車公園二〇一一年九月一號停用，之後興建體育館。
調露

調露係大唐皇帝李治嘅年號，相當於公元679年到680年，前後總共2年。
調音

調音（英文：tuning）係指調較一件樂器，令佢發出嘅聲係啱嘅音高，例如弦樂器係靠調較啲弦有幾緊。
細件樂器通常係玩樂器嘅人自己做，大件或者複雜嘅樂器（例如鋼琴）就通常要搵師傅做。
調景嶺臨時單車公園

調景嶺臨時單車公園，香港公園之一，遊樂場之一，喺將軍澳第七十四區，調景嶺翠嶺路同寶順路交界，英文叫Tiu Keng Leng Temporary Cycling Park。行政上歸西貢區。設施有單車徑、單車場。
調節器

調節器（德文：Stellglied）或者調節裝置（德文：Stelleinrichtung）、執行器，係喺技術系統用來影響個系統輸出值嘅機構，設置喺調校環節（Steuerstrecke）或者控制環節（Regelstrecke）度。通過設置或者調整調節器可以調校一個工作過程（德文：Prozess）。
純調校嘅情況下，調節器通常係手動調嘅，例如車軚盤。喺調校過程當中，輸入同輸出變量好多時唔係唔斷變化嘅，而係只有二進制值（開關或者高低）。相應嘅調節器只係得開關值。
喺控制過程當中，調節器同控制系統係閉合迴路（控制迴路）嘅一部分。對操作器嘅調整來自控制器，而調節器本身喺控制系統中作爲嗰個直接控制啲物質、能量或者信息流動嘅嘢而發揮到作用。特別係喺調整物質流量變化嗰陣需要到能量，有時可以透過簡單嘅控制手段、從伴隨嘅能量流當中撈取能量。喺大多數情況，仲係需要用到外部能源嚟調節啲調節器（輔助能源），包括電動、氣動或者液壓驅動嘅調節執行器。

例：喉嘴同恆溫喉
用於空間供暖嘅散熱器曾經配備有簡單嘅喉嘴，藉此可以攞人手多多少少噉限制啲熱水嘅流動。啲喉嘴即係簡單嘅調節器，係手動調整嘅。如果做調整嘅人唔係跟返個差異係期望溫度同實際室溫之間嘅嚟做調整，個室溫就係要調校到理應有嘅溫度；唔係嘅話就係「手動」噉控制（manuelle Regelung）。
今時今日啲常見嘅恆溫喉識自動噉調節室溫。個留喺上便嘅把手係攞來設置溫度嘅目標值嘅。喉嘴調節器由膨脹元件驅動，種嘢測量個室溫（受控變數實際值）嘅同時又做埋控制器。驅動佢嘅能量係從啲熱水度提取返。
調色板

調色板（painting palette）係畫畫嗰陣會用嘅一種架生，指一塊又平又硬嘅表面，俾畫畫嘅人唧啲顏料落去並且擺塊板喺自己隔離。喺油顏色嗰陣，畫畫嘅人可以一需要顏料就伸支畫筆去調色板嗰度加顏料。
調節變數

調節變數（粵拼：tiu4 zik3 bin3 sou3；英文：moderator variable）係指一個「調節」另外兩個變數之間嘅關係嘅變數，而調節變數施加嘅效應就係所謂嘅調節效應（moderation effect）－又或者叫統計互動（statistical interaction）。
畫做圖嘅話，調節效應可以想像成以下噉嘅模型，圖入面嘅 、 同  係變數，當中  係調節變數， 同  之間有統計互動（ 影響  嘅效果），而箭咀表示「能夠影響」。

迴歸分析
用迴歸分析諗嘅話，調節效應可以噉表達：
當中  係應變數， 係自變數，而  係一個調節變數－，表示  數值對  嘅影響視乎  嘅數值。條式入面嘅「」就係所謂嘅互動項（interaction term）。
調虎離山

調虎離山係三十六計入面嘅第15個計策，歸類入攻戰計，內容係等到自然條件對敵方無著數，先至好去攻打佢。
中國人民解放軍總裝備部

中國人民解放軍總裝備部係中國人民解放軍負責全軍裝備嘅部門，響1998年成立，由中央軍事委員會領導。
中國人民警察警銜

中國人民警察嘅警銜制度係喺1992年開始實施嘅，分為五級十三個級別，分別係總警監、警監、警督、警司同埋警員。
1955年嘅時候，中國人民解放軍開始實施咗軍銜制度，當時中國人民警察亦有打算效仿蘇聯將校尉兵嘅警銜制度，但因為意見唔同同埋其他種種因素，呢個計劃就冇能夠實行。直至1992年先正式實施咗警銜制度，不過而家嘅警銜制度同55式嘅警銜有所唔同，而家嘅警銜制度係採用監督司員嘅體系。中國人民警察嘅警銜標誌先後使用咗92式、95式同埋而家嘅2000式警銜標誌。
中國人民解放軍駐澳門部隊

中國人民解放軍駐澳門部隊（簡稱駐澳部隊、澳門駐軍；葡文：Guarnição em Macau do Exército de Libertação do Povo Chinês；英文：People's Liberation Army Macao Garrison），係中華人民共和國中央人民政府派駐澳門特別行政區負責防務嘅國家武裝力量，主要由中國人民解放軍嘅陸軍組成，又編配咗少量海軍同空軍，隸屬中央軍事委員會。部隊響1993年初開始組建，1996年1月28號組建完，1999年12月20號中午進駐澳門，係中國人民解放軍第二支派駐特別行政區嘅部隊。

史
中華人民共和國中央人民政府為咗規範澳門駐軍，喺1999年4月10號由廣州軍區各個部隊抽調人手而組建成立駐澳部隊；同一年6月28號響第九屆全國人民代表大會常務委員會第10次會議通過《中華人民共和國澳門特別行政區駐軍法》。
2002年，駐澳部隊嘅氹仔望德聖母灣大馬路營區起好咗；2004年12月3號，駐澳部隊位於新口岸嘅營區大廈落成；響2008年2月，澳門政府就駐澳部隊嘅新口岸同氹仔營區嘅兩幅官地刊憲劃定做軍事禁區。
響2009年12月，身兼中央軍委主席嘅中共總書記胡錦濤視察同檢閱駐澳部隊。

職責
根據《中華人民共和國澳門特別行政區駐軍法》第二章嘅規定，中國人民解放軍駐澳門部隊嘅職責係防備同抵抗侵略，保衞澳門安全、擔負防衞勤務、管理軍事設施同承辦有關嘅涉外軍事。如果全國人大常委會決定宣佈戰爭狀態或者澳門政府進入緊急狀態嘅話，澳門政府可以向中央人民政府請求駐澳部隊幫手維持社會治安或者救災。駐軍人員除咗要遵守中國大陸全國性嘅法律之外，重要遵守澳門法律；軍費由中央人民政府負責。

組成
中國人民解放軍駐澳門部隊駐軍人數唔超過1000人，另外響珠海有後備軍營，作為補給用途；駐澳部隊主要由陸軍組成，又編配咗少量嘅海、空軍官嚟處理海、空軍嘅防務；而比起以中型武裝為裝備嘅駐港部隊，駐澳部隊係以輕兵器作為武器裝備，至少裝備咗10架裝甲車同60幾架其它嘅車。駐澳部隊自從2000年起，根據《中國人民解放軍駐香港部隊、駐澳門部隊建制單位和士兵輪換規定》每年輪換。
中國人民解放軍駐香港部隊大廈

中國人民解放軍駐香港部隊大廈，係中國人民解放軍駐香港部隊嘅總部，位於香港香港島中環，屬於中環軍營嘅一部份。座樓喺1979年落成，嗰時叫威爾斯親王大廈（英文：Prince of Wales Building），係駐港英軍總部。
座樓有份參與大型燈光音樂匯演──幻彩詠香江。
資訊空間

資訊空間（英文：cyberspace）本來係科幻上嘅一種橋段，指電腦入面嘅世界，人類可以用某啲方式令自己嘅精神進入呢個世界當中，並且喺呢個世界裏面冒險，而且佢哋喺呢個世界做嘅嘢仲有可能影響電腦嘅運作同埋由呢啲電腦控制嘅機械。喺廿一世紀，科技界就一般用呢個詞指資訊科技所引致嘅資訊流動空間。
資訊理論安全性

資訊理論安全性（information-theoretic security）係指一套密碼體制源自資訊理論技術嘅安全性，令到個系統勁到就算敵人（黑客等）有無限嘅運算能力都拆解唔到。
資訊爆炸

資訊爆炸（英文：information explosion）係指因為資訊科技而引起嘅手上資訊量大幅提升，例子可以睇大數據（big data）等嘅課題。
資訊科技界功能界別

資訊科技界功能界別，係香港立法會一個已經摺埋嘅功能界別，選民嚟自政府指定嘅資訊科技界團體會員。
香港2021年政改方案通過之後，呢個界別就被科技創新界功能界別所取代。
費米子

費米子（英文：Fermion）係量子力學入面兩大種類粒子嘅其中一種，另一種係玻色子。費米子個名係紀念美國物理學家費米。費米子可以分做電子、質子、中子幾種。
費玉清

費玉清（粵拼：fai3 juk6 cing1，1955年7月17號—）係一個臺灣男歌手，原名張彥亭（粵拼：zoeng1 jin6 ting4）。人稱小哥，花名黃帝，佢同阿哥張菲兩人都係臺灣綜藝節目嘅主持人，音樂風格多數專攻懷舊歌曲。佢喺臺灣娛樂圈之中，係一個好出名嘅西裝友。2006年，費玉清同臺灣男歌手周杰倫共同合作演唱《千里之外》。
費瑟士東

威廉·馮敦·費瑟士東（英文：Rev. William Thornton FEATHERSTONE，1886年3月10號—1944年3月13號）係香港拔萃男書院（拔萃書室）第三任校長，亦係男拔第一個同時有牧師身份嘅校長。
費瑟士東係英國佬，鄉下係利物浦，讀牛頓大學。佢響1914年入拔萃書室做老師，教聖經科。1917年，校長俾士劈砲，會督杜培義宣布升費瑟士東做新校長。費瑟士東升職之後，建議賣咗般咸道校社，搬去九龍。1926年，拔萃書室搬去嘉道理山。但係冇耐，買般咸道校社條友破產，但係拔萃書室未收齊啲錢，所以陷入財政危機。1931年，費瑟士東劈砲翻英國胡克市做座堂牧師。1944年3月13號，費瑟士東響英國須比頓（Surbiton）過身，死嗰陣五十四歲。
1949年，拔萃男書院為咗紀念費瑟士東，成立咗費瑟士東社（Featherstone House），社代表色係黃色，代號係F。
費立鵬

費立鵬，CM（英文：Michael R. Phillips，1949年9月—）係加拿大精神科醫生、教授，喺精神障礙同預防自殺方面嘅研究出名。
費立鵬有麥基爾大學心理學理學士、麥馬士達大學醫學博士，及華盛頓大學人類學文碩士同流行病學公共衛生碩士學位，之後喺中國生活同做工超過30年。2014年，費立鵬獲頒加拿大勳章。

屋企人
佢老婆畢曼麗（Marlys Ann Bueber）亦係精神科從業者，响中國做工，有華盛頓大學精神科護士碩士學位。佢哋有兩個女費思佳（Jessica）同Jennifer。
費思佳喺香港出世，主要喺北京大。2016年，佢22歲，喺多倫多大學理學士畢業（專修生態學及進化生物學，主修生物多樣性，副修心理學），並獲羅德獎學金到牛津大學墨頓學院攻讀動物學哲學博士。
費禕

費禕（？—253年），字文偉，荊州江夏人。係三國時蜀漢嘅名臣，封成鄉侯。佢喺丞相諸葛亮、蔣琬過身後，做尚書令、大將軍同埋益州刺史，領導咗蜀漢政權長達10年。253年，佢畀曹魏嘅降將郭脩暗殺，謚號係敬侯。
費米實驗室

費米實驗室（英文：Fermilab，全稱 Fermi National Accelerator Laboratory）係美國嘅一個粒子加速器實驗室，位於伊利諾州Batavia，芝加哥附近。佢屬於美國能源部，專登用來做高能粒子物理。
費米實驗室於1967年11月21號嗰時建好，當初叫National Accelerator Laboratory，後尾改咗個名，以紀念物理學家費米。
何濼生

何濼生，香港親中派人士。

政治參與同經歷
佢係香港親中派嘅成員。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
何炅

何炅（粵拼：ho4 gwing2；1974年4月28號—）係中國大陸嘅電視主持人、歌手、演員、配音員、導演同北京外國語大學前阿拉伯話講師，湖南長沙人。何炅喺中國好知名同受歡迎，截至2018年8月，佢喺微博上擁有超過9800萬粉絲。佢已係《快樂大本營》嘅主持人超過廿年。佢亦係鄭德皇帝嘅主要人物。佢出過三張音樂唱片，佢首歌《梔子花開》受到高度讚揚。
何煜榮

何煜榮，香港親中派商人，德寶傢俬董事，曾經做過香港中華廠商聯合會常務會董、香港四邑商工總會理事長等公職。

獲野雞大學頒發院士資格
喺2011年，佢報稱攞到亞洲知識管理學院嘅院士資格，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜。
何猷啟

何猷啟（英文：Orlando Ho Yau Kai，1991年5月9號—），係香港親中派政治人。佢係澳門賭王何鴻燊同三太陳婉珍生嘅仔。佢亦係香港再出發大聯盟發起人之一。
何玉生

何玉生係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
佐藤陽彥

佐藤陽彥（1978年6月27號—）係日本足球員，司職後衞，效力過京都不死鳥，鳥棲砂岩，及ALO's北陸。
佐藤颯汰

佐藤颯汰（1999年4月21號—）係日本足球員，打前鋒位置，效力北九州向日葵。
佐賀市

佐賀（さが）係日本佐賀縣縣治，亦係個特例市，人口23萬。
佐賀一平

佐賀一平（1980年5月20號—）係日本足球員，司職中場，效力過札幌岡薩多，及山形山神。
佐藤謙介

佐藤謙介（1989年1月19號—）係日本足球員，司職中場，效力橫濱FC。
佐藤長榮

佐藤長榮（1951年4月15號—）係日本足球員，司職守門員，曾經喺1978年爲日本足球代表隊出場1次。
佐藤隼

佐藤隼（1997年3月6號—）係日本足球員，司職守門員，效力藤枝MYFC。
佐藤雄大

佐藤雄大 ，係日本嘅一個男配音員。

配音作品一覽
呢個表唔完整，歡迎加料。
酷遊單車

酷遊單車（粵拼：huk6 jau4 daan1 ce1；簡化字：酷游单车；英文：coolUbike）係中國大陸嘅創業公司同交通網絡公司（英文：transportation network company），2017年7月10號創辦，總部喺河北秦皇島海港區。業務專門負責用手機做城市短途出行嘅單車APP服務。而家凈喺中國河北秦皇島北戴河先至有佢嘅租單車服務。
佢亦係中國大陸第一間專門照顧景區騎行嘅共享單車。
酷爸俏媽

酷爸俏媽（粵拼：huk6 baa1 ciu3 maa1；簡化字：酷爸俏妈）係一部由東陽市花兒影視文化有限公司負責出品嘅一部都市愛情喜劇，成部片有40集。呢部篇係專門圍繞3條酷爸俏媽嘅複雜感情糾紛而搞出佢哋喺愛情同家庭入面嘅抉擇同成長，最後話出佢嘅愛情喺邊。呢部篇最先喺2015年2月19號喺紹興電視台新聞綜合頻道首播。而粵語版喺2015年3月11號由廣州電視台綜合頻道首播。

劇情
孫大雷喺幾年前同老婆蘇芸離咗婚，而一對仔女就跟住蘇芸走。點知蘇芸突然話去香港做一年嘢先至將啲仔女畀嗮孫大雷嚟睇實。而孫大雷一時冇辦法適應到，諗住走佬，而蘇芸嘅男友——黃新華主動承擔咗照顧細路嘅任務。而黃新華嘅舉動激嬲咗孫大雷，搞到兩個人唔停噉玩「搶細路大戰」。李亦男係北京最正宗嘅土生土長女仔，佢同高小興結咗婚之後喺事業同家庭之間鬧到狗咁滯，搞到又搞「搶仔大戰」。而孫大雷因為成日喺工作嗰邊落力，冇乜時間照顧細路，搞到仔女成日拍埋黃新華嗰邊。而孫大雷嘅諗法俾佢嘅紅顏知己——范黎都失嗮望，搞到跌入前怕鬼後怕狼嘅境界。最後雖然孫大雷重係用咗實際行動嚟救返細路同大家嘅信任，但係公司破咗產。而黃新華嘅女——黃小穎係同孫大雷嘅鬥智鬥勇入面發現咗，佢係一位成日面對承擔責任嘅男人先至互相吸引咗而出咗情感。
而三個老友同時撞正個問題：我哋點做阿爸？而孫大雷喺同佢前妻蘇芸喺離咗婚之後，一直做甩手掌櫃嘅私營業主，甚至重應承咗睇實兩位細路，分別係十二歲嘅女——孫笑同八歲嘅仔——孫曉航。而黃新華發現咗睇落好乖嘅女——黃小穎都有考慮到自己嘅將來發展。原先高小興諗住過幾年再攞返啲細路，點知佢冇乜防備嗰陣，俾老婆李亦男話有咗細路各位單嘢。結果因為噉就多咗兩位細路，俾慣咗單身嘅孫大雷搞出咗大頭佛。而黃新華又因為條女成日掛住工作同感情，就冇聽自己安排而搞到關係好僵。高小興就喺李亦男生咗兩位細路之後，徹底淪落到變咗家庭主婦男而冇嗮自我。最後三位老豆識得身為人父嘅責任。而佢嘅事業失敗咗之後喺黃小穎同啲女影響嘅情況下，孫大雷逐漸搞成一位有擔當、有責任嘅好老竇、好男人，唔單止俾黃新華嘅細路話掂，甚至連黃小穎嘅愛情都攞埋，最後班人都搵到屬於自己嘅幸福。

出鏡人物
執導：丁黑
編劇：聖堂工作室
出鏡：李光潔、佟麗婭、趙子琪、高亞麟、高露、朱銳、周德華、陳文淇、彭藝博、戴墨、劉紫鳴。
酷狗音樂

酷狗音樂（KuGou）係一款P2P音樂共享軟件同音頻媒體播放軟件，可以實現音樂同音樂MV嘅搜索、下載同播放。酷狗隸屬於廣州酷狗計算機科技有限公司，公司2004年喺廣州成立。打開軟件時嘅經典提示語係「Hello！酷狗」。酷狗主要嘅盈利方式係遊戲、廣告宣傳同直播間業務。酷狗購買音樂版權並提供畀用戶，同時幫用戶提供廣告服務去賺廣告流量費

歷史
2014年4月酷狗音樂同酷我音樂合併，成立海洋音樂集團，預計2015年底前海外上市。
2014年12月酷狗起訴網易雲音樂稱佢侵權200首歌曲，2015年1月7號網易雲音樂又起訴酷狗音樂侵權37張專輯，共300首歌曲；2015年2月酷狗音樂起訴阿里音樂旗下天天動聽侵權，2015年6月阿里音樂又起訴酷狗涉嫌侵權歌曲260首。2015年7月，中國國家版權局發布《關於責令網絡音樂服務商停止未經授權傳播音樂的通知》，要求網絡音樂服務商停止未經授權傳播音樂作品。
2015年7月酷狗推出新嘅音樂推廣方式，用戶可以花100蚊人民幣令酷狗進行用戶嘅個人演唱推廣，每個被推廣人嘅價格係0.1蚊，100蚊最多可將歌曲推廣畀1000人。2015年8月10號酷狗舉行「星夢工程·造星計劃」發佈會，宣布培養有潛質嘅明星。
2015年8月時酷狗有7億用戶，平台日播放量達到30億次，旗下有繁星網、5sing原創音樂平台等，係第一大網絡音樂平台，同時同國內外超過500家唱片公司合作起正版音樂庫。2015年9月，易觀智庫《2015年上半年中國移動音樂用戶專題研究報告》調研顯示酷狗移動用戶以28.8%的用戶占據第二，而QQ音樂以40.7%超出酷狗10餘個百分點占據第一，同時該報告重顯示酷狗音樂90後同00後用戶加起嚟已占到40%以上，85後用戶占比做29.8%。
2015年酷狗攞到9月26號一直持續到10月25號湘江音樂節在線直播授權，有超過1000萬嘅用戶透過酷狗在線播放觀看。
2016年7月22號，中國音樂集團（簡稱「CMC」）同騰訊集團日前一齊宣布，雙方已達成共識對數字音樂業務進行合併。喺呢次交易入面，騰訊把旗下嘅QQ音樂業務同CMC進行合併，透過資產置換股權成為新嘅音樂集團大股東，CMC旗下嘅酷狗音樂、酷我音樂將同QQ音樂成為一家人。
酷玩樂隊

酷玩樂隊（Coldplay）係嚟自英國嘅另類搖滾樂隊。
佢哋喺1997年同帕洛風唱片公司簽約錄製唱片。喺2000年，佢哋嘅首張專輯《降落傘》登上咗英國排行榜嘅首位。2001年，佢哋發行咗第二張專輯《玩過頭》，收錄咗好多首廣受歡迎嘅歌，賣咗超過一百五十萬張。佢哋第三張專輯《XY密碼》亦成為2005年最暢銷嘅專輯。喺2008年，佢哋第四張專輯《玩酷人生》亦成為英國史上銷售最快嘅專輯之一，收錄嘅同名歌曲重成為英美排行榜第一名，創造咗下載量嘅新紀錄。2011年，佢哋第五張專輯《彩繪人生》正式發行，上市三日就賣超過122,000張，成為2012年其中一個銷售最多嘅唱片。喺2014年，佢哋第六張專輯《鬼故事》又一如以往登上咗英國排行榜嘅首位，亦成為好多國家iTunes排行榜冠軍，收錄嘅《繁星》成為熱話。佢哋第七張專輯《夢過頭》喺2015年12月4號發售。
酷刑室

酷刑室（英文：torture chamber）係指一棟建築物當中起嚟用嚟對某啲人施以酷刑嘅房，喺城堡等嘅古代建築相當常見。一間典型嘅酷刑室會黑暗，而且擺滿咗各種嘅刑具，令人見到經已能夠想像曾經喺間房入面俾人施以酷刑嘅人嘅痛楚。
酷派天空

酷派天空，全名馬鞍山酷派天空網絡科技有限公司，係中國大陸一間經營網上遊戲嘅公司，2006年成立。
酷航

酷航（英文：Scoot）係一間星加坡低成本航空公司，專營運星加坡樟宜機場出發嘅中長途航線。2011年5月由母公司星加坡航空宣告成立，同年11月1號正式改名做「酷航」。主要用機係源自母公司嘅波音777型客機，2015年開始將機隊淘汰，並換上波音787夢幻客機。
2017年7月25號，星加坡航空旗下子公司欣豐虎航同酷航合併，兩間航空公司共同使用「酷航 Scoot」單一品牌營運，雙方全部航班時刻維持原有情況，而酷航嘅航空公司代碼會由TZ改為原欣豐虎航使用嘅TR。
酷熱天氣警告

酷熱天氣警告（英文：Very Hot Weather Warning；又叫酷警）係香港天氣酷熱或預料酷熱嗰陣（最高氣溫有33℃或以上），由香港天文台發出嘅警告信號。酷熱天氣警告系統獨立於其他氣象警告，例如火災危險警告、一號或三號熱帶氣旋警告信號、黃色暴雨警告信號、雷暴警告、強烈季候風信號，呢啲警告可同時生效，但唔會同佢相反嘅警告——寒冷天氣警告，同埋霜凍警告同時生效。同八號或以上熱帶氣旋警告信號、山泥傾瀉警告、新界北部水浸特別報告，又或者紅色、黑色暴雨警告信號同時生效嘅機會好細（但都有可能），因為天氣惡劣嗰陣，溫度好難上升到酷熱程度。酷熱天氣警告喺1999年12月制定，2000年5月29號首次生效。
發出酷熱天氣警告目的係及早提醒市民香港將會受到酷熱天氣影響，呼籲市民提高警惕，預防因酷熱而出現中暑、熱衰竭同曬傷。酷熱天氣警告發出後，信息會透過香港嘅電台、電視台同天文台網頁向市民廣播。若有需要，天文台仲會搞新聞發佈會，提醒市民做適當措施。若天氣持續酷熱，天文台會喺警告生效期間，繼續發出特別報告提醒市民應注意嘅事項。
2014年5月尾起，當氣溫未有33℃，未達到發出酷熱天氣警告嘅標準，但天氣好炎熱或悶熱（天氣炎熱、非常潮濕、風勢微弱），有可能導致中暑或熱衰竭時，天文台就會喺網站發出「特別天氣提示」，提醒市民採取同應對酷熱天氣相同嘅預防措施。
2023年新增「極端酷熱天氣特別提示」，當錄得35度或以上高溫，會向市民發出提示警號。

酷熱天氣警告頻率同生效日數
註：以上資料截至2022年10月4號。

酷熱天氣警告之最
呢段時間一致以廿四小時制東八區時間（UTC+8）做準。
生效時間最長：2020年7月11號06:45至7月30號17:45，持續467個鐘（19日11個鐘）。
生效時間最短：2009年7月26號12:45至14:30，持續1個鐘45分鐘。
最多日數發出警告嘅年份：2021年，有成82日，打破2020年共有67日嘅舊紀錄。
最多次數發出警告嘅年份：2021年，有成32次，打破2014年共有31次嘅舊紀錄。。
最少日數同次數發出警告嘅年份：2006年，只有7日同3次
最早全年首次發出警告：2018年5月3號11:55至14:15，持續2個鐘20分鐘。
最遲全年首次發出警告：2009年7月9號15:20至7月10號23:45，持續32個鐘25分鐘（1日8個鐘25分鐘）。
最早全年最後發出警告：2006年7月24號06:00至7月25號19:30，持續37個半鐘（1日13個半鐘），亦係唯一一年冇喺8月發出呢個警告。
最遲全年最後發出警告：2017年10月12號13:35至18:00，持續4個鐘25分鐘。
最早全年首次錄得酷熱天氣：1956年4月27號，錄得33.4℃，亦係唯一一年喺4月出現酷熱天氣。而酷熱天氣警告設立後就係2018年5月3號，錄得33.5℃。
最遲全年首次錄得酷熱天氣：1897年9月29號，錄得33.2℃。而酷熱天氣警告設立後就係2008年7月21號，錄得33.2℃。
最早全年最後錄得酷熱天氣：1898年5月30號，錄得33.1℃。而酷熱天氣警告設立後就係2006年7月25號，錄得33.9℃。
最遲全年最後錄得酷熱天氣：1939年10月16號，錄得33.2℃。而酷熱天氣警告設立後就係2017年10月3號，錄得33.5℃。
最早全年首次錄得熱夜：2012年5月3號，錄得28.0℃。
最遲全年首次錄得熱夜：1924年9月7號，錄得28.4℃。而酷熱天氣警告設立後就係2008年7月20號，錄得28.4℃。
最早全年最後錄得熱夜：1897年6月4號，錄得28.0℃。而酷熱天氣警告設立後就係2004年8月19號，錄得28.8℃。
最遲全年最後錄得熱夜：2017年10月11號，錄得28.3℃，亦係首次喺10月出現熱夜。
天文台總部錄得嘅最高氣溫紀錄：2017年8月22號下晝2點，錄得36.6℃，打破2015年8月8號錄得36.3℃嘅舊紀錄，而嗰日香港濕地公園更錄得高達39℃，係香港境內歷年最高氣溫紀錄。（超強颱風天鴿吹襲前夕）
天文台總部錄得嘅「最高日最低氣溫」紀錄：1990年8月18號，錄得30.1℃。而酷熱天氣警告設立後就係2015年8月8日，錄得30.0℃。
天文台總部錄得嘅最高日平均氣溫紀錄：2015年8月8號，錄得32.4℃。
天文台總部錄得嘅最高氣溫但冇出過酷熱天氣警告紀錄：2007年7月7號，錄得33.7℃。
最多酷熱天氣日數嘅年份：2021年，有成54日，打破2020年有成47日嘅舊紀錄。
最少酷熱天氣日數嘅年份：1885至1887年、1904至1905年、1909至1910年、1917至1918年同1932年，完全冇酷熱天氣日數。而酷熱天氣警告設立後就係2006年，只有3日。
最長連續酷熱天氣日數紀錄：1978年7月4號至7月22號，共持續19日。而酷熱天氣警告設立後就係2009年8月23號至9月8號，共持續17日。
最多熱夜日數嘅年份：2021年，有成61日，打破2020年有成50日嘅舊紀錄。
最少熱夜日數嘅年份：1884至1887年、1890至1895年、1898年、1900年、1904至1908年、1910年、1913年、1916至1918年、1921年、1935年、1950至1951年、1953年、1955年、1957年及1975年，完全冇熱夜日數。而酷熱天氣警告設立後就係2013年，只有10日。
最長連續熱夜日數紀錄：2022年7月9號至2022年7月29號，持續咗21日。
腹

腹，又叫腩，喺解剖學係指胸對落、下盤對上嘅身體部位。腹入面主要有消化系統同泌尿系統嘅器官。
腹肌

腹肌係腹部週圍嘅肌肉，分做左右兩邊，透過收縮同放鬆控制軀幹向前同打側嘅運動。
腹肌如果操得發達，會顯現出六嚿甚至八嚿肌肉嘅輪廓，叫「六嚿腹肌」或者「八嚿腹肌」。
腹足綱

腹足綱（Gastropoda），係軟體動物門嘅其中一個分支，包括蝸牛、海螺同鼻涕蟲呢幾類動物。
腹臍草屬

腹臍草屬（學名：Gastrocotyle）係紫草目紫草科嘅一個屬。
變種人

變種人係喺科幻小說、電視、電影由於基因突變造成人類或類似人類嘅怪物。

驚奇宇宙
變種人喺驚奇宇宙入面深受人類歧視。佢哋嘅超能力係天生嘅，但未必會一出世就有。有好同唔好嘅。
變異系數

變異系數（英文：coefficient of variation，）喺統計上係指用一個變數嘅平均值除嗰個變數嘅標準差得出嘅數。
變種特攻：天啟滅世戰

《變種特攻：天啟滅世戰》（英文：X-Men: Apocalypse）係套喺2016年上畫嘅美國超級英雄片，拜仁辛格執導，占士麥艾禾主演。
變種特攻

變種特攻（X-Men）係 Marvel 漫畫嘅超級英雄團體。
變種特攻：未來同盟戰

《變種特攻：未來同盟戰》（英文：X-Men: Days of Future Past）係套喺2014年上畫嘅美國超級英雄片，拜仁辛厄執導，曉治積曼主演。
起火

起火，或者取火，即係人為、造出嚟一個用得嘅火。
起火有好多種方法。先民最初係啲自然火度執啲燒着嘅植物返屋企。有人鑽木取火，亦有用火石點着啲嘢，嗰時鑽木起火係好難，所以有人會想到「守望相助」，向人借火。比較嚟講就算係「易過借火」。而家就用火柴、打火機咁。
起爐

起爐，又叫透爐，係一個燒嘢食工序。現代人唔再鑽木取火，要令黑炭生火燒嘢食，就要起爐。
透爐要先晌爐底放塊鐵絲網，之後晌上面堆炭，加上炭精，再用打火機燒報紙，點着炭精助燃。要令炭精燒着啲炭，通常要晌爐底撥風，常見會用幾大版摺埋一叠厚報紙，葵扇甚至電風扇。燒到啲炭出煙變白見紅為之成功。
透爐唔簡單，好講透爐嘅人識唔識擺炭同炭精，以及撥風。揀濕氣太重嘅炭、放嚿炭太大、叠得唔緊、撥風手法唔啱都唔使旨意起到爐。燒燒吓會唔夠炭，加炭比較簡單。由於火都嚟咗，隨便掟幾嚿落去撥幾嘢就得。
起範

起範（韓文：기범／起範 Gi Beom，英文：Ki Bum），原名金起範（韓文：김기범／金起範 Gim Gi Beom，英文：Kim Ki Bum，1987年8月21號—），係韓國歌手、演員、YouTuber，男團Super Junior前成員，響隊內擔任主Rapper。

早年
1987年8月21號，起範響首爾江南區道谷洞（韓文：도곡동）出世，有一個細妹金世熙（Kim Sae Hee，音譯）。曾經就讀位於大峙洞嘅首爾道谷初等學校。響十歲搬到美國加利福尼亞州洛杉磯，曾經就讀聖莫妮卡天主教高中。2002年，佢畀星探發掘，響試鏡通過後，起範成為SM娛樂旗下嘅練習生。跟住佢就返韓國生活，就讀韓國肯特國際學校。
2004年，起範響電視劇《四月之吻》扮韓正宇一角，以演員身份正式出道。響2005年3月，佢同希澈、高雅羅主演電視劇《一年十班》。2005年11月，佢出演電視劇《嫁給百萬富翁》。

SJ時代
2005年11月6號，起範成為SM娛樂旗下限定男團Super Junior 05嘅成員，響節目《人氣歌謠》中第一次亮相，並發行第一張專輯《Super Junior05》。佢係圭賢加入前係隊內嘅忙內、主Rapper。2006年，佢同希澈主演情景劇《Non-Stop》，之後起範又同高雅羅主演月火連續劇《雪花》。
2006年3月，SM宣佈展開Super Junior 06計劃，話會招幕新隊員。點知響5月宣佈計劃擱置，反而係加入新成員圭賢，而團名亦改為「Super Junior（SJ）」，啲人推測原因係SM見Super Junior 05有名氣，所以選擇唔解散。同年發行單曲《U》，SJ嘅人氣同知名度開始急增，而起範係團體入面人氣最高嘅成員之一。
2007年，佢成為花美男連鎖恐怖事件電影男主角之一。同年參加團體專輯《Don't Don》嘅歌曲表演，呢次亦係起範最後一次參演團體演出同埋宣傳活動。
2008年，佢主演連續劇《春子家有喜事了》。同年參加Super Show演唱會巡迴表演。
2009年SJ發行第三張專輯《Sorry, Sorry》，起範只係參與MV演出同埋拍宣傳相片，但未參與MV錄製同唱片宣傳等活動。呢次亦係佢最後一次參演團體專輯。同年5月SJ發行單曲《It's You》，起範係連團體任何活動亦冇參加，SM話起範係專注緊個人活動。6月，SJ舉行亞洲巡迴演唱會《Super Show 2》，起範有份拍宣傳相但未有上台演出，SM指起範係因為腳部受傷而缺席演出。

離隊
由於起範響《Sorry, Sorry》只係參與MV演出同埋拍宣傳相片，響由呢個時期開始已經盛傳佢會離隊，但SM否認。自2009年6月有份拍演唱會《Super Show 2》宣傳相之後，佢就冇再參加SJ嘅任何活動，最終響2015年離隊。
因為起範響未離隊前係SJ人氣最高嘅成員之一，所以佢離隊嘅原因一直眾說紛紜。主要嘅講法係，起範本身冇諗住行歌手呢條路，而當時公司話Super Junior 05係限定男團，所以起範嘅打算係等Super Junior 05解散就專心發展演藝事業，點知公司冇解散到，同佢原先嘅計劃背道而馳，最終退出。當然亦有其他講法，例如佢被SM雪藏、佢想要專心響演藝事業但公司唔畀因而同公司反面、得罪公司高層、同成員出現矛盾等。
2021年1月，佢響自己拍嘅片入面解釋佢因為自己唱歌實力唔夠好、又緊張，表示「感覺好似就快死咁」，加上佢想專注發展演藝事業而自行離隊，同隊友無關。而佢同時又話自己其實收到好多節目嘅演出邀請，但多數畀佢拒絕，原因係唔想畀人問到有關SJ嘅問題，對SJ帶嚟負面影響。

個人發展
2012年，起範（藍色西裝者）出席電視劇《我愛李太利》見面會
2010年，佢主演電影《注文津》，扮演「鬼」一角。同年5月，SM發聲明指起範會專注響戲劇發展，但唔會退出SJ。2011年，佢拍歷史劇《樹大根深》。2012年，佢主演電視劇《我愛李太利》。2013年，起範同鍾漢良等人共同主演中國古裝劇《天龍八部》。同年，佢響中國電視劇《吉祥天寶》扮演朱天寶一角。
2015年8月18號，起範同SM合約到期，佢宣佈唔續約，離開SM，同時退出Super Junior。2016年，中國政府發佈「限韓令」，限制韓國藝人響中國嘅活動，起範被迫返韓國發展。
2017年，神隱兩年嘅起範宣佈復出，由佢主演嘅電影《泡菜愛上小龍蝦》響同年8月上映。2018年6月，起範同經紀公司Clover Company簽約，同年上節目《雙腳生活》，係佢時隔六年再次響螢幕上現身。
2020年，佢響前SJ隊友希澈嘅建議下，開設YouTube頻道「양반 김기범 Yangban Kim Ki Bum」，目前以YouTuber嘅身份活躍中。
2022年1月，佢同Clover Company解約，之後起範同PA娛樂簽約，並宣佈響同年3月會舉行見面會。惟獨佢響兩個月後就同PA娛樂解約。
起義路中共廣州市委舊址

，又嗌中共廣州市委（特派員）舊址，係中國廣東廣州一間民國建築，喺越秀區廣州起義路維新橫6號（海珠廣場東北角嘅廣州賓館後邊條內街，近10中西南角）。
間嘢雖然睇落去好似普通嘅民宅噉，但之所以出名，係因為中共廣州市委員會喺1946年6月嚟過呢間嘢嘅2樓做過中共廣州市委嘅秘密機關，重定期喺呢間嘢入面做特派員嘅機密研究任務。1946年6月國共內戰爆發之後，中共廣州黨委組織由市委改成特派員制時，定過呢度做特派員嘅機密辦公地方。2012年11月被列入越秀區登記文物。
起重機

起重機係一種搬重嘢用到嘅機，透過槓桿、轤轆等等嘅機械部件，將一樣重嘢凌空吊起，方便搬去第二度。
起錨

起錨係指隻船將沉落水底嘅錨吊返起，為開船做準備。
起錨亦可用嚟比喻一項工作準備開始。
起雞皮

起雞皮係俾嘢嚇親或者喺凍嘅環境下，人嘅皮出現好似雞皮嘅粒粒仔，呢種現象係由立毛肌嘅收縮活動引起。當立毛肌收縮，皮表面嘅體毛就會豎起黎，喺體表形成一層鬆厚嘅保護層，可以留住啲暖空氣，減少體溫流失。另一方面，毛髮豎立亦會令動物睇落大份啲，可以嚇走啲敵人；所以喺受驚時都會有本能嘅起雞皮現象出現。
由於而家啲人嘅體毛已經好少，起雞皮只是剩低嘅一種動物本能。
南極大帝誕

南極大帝誕，減筆寫做南極大帝𧩙、南極大帝旦，係南極大帝嘅寶誕。寶誕響五月初一。
南極潮什麼

《南極潮什麼》（英文：Hipster Tour - Antarctica）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第13輯作品，喺香港時間2023年10月5號到10月20號逢禮拜四、五22:30到23:05喺翡翠台播。呢個節目會介紹南極洲嘅新潮嘢。
南極座

南極座（Octans）係家下八十八西洋星座之一。佢響天球南部，佔天球面積291平方度。地球北半球來講，係睇唔到南極座，皆因佢近天球南極。肉眼可以睇到嘅星，約莫35粒到。有一到
四等星3粒，即係有4等星3粒。
南極星

南極星係指最近南天極嘅恆星，亦係南半球睇到嘅極星。皆因歲差嘅開係，唔同時期嘅南極星都有唔同。當今嘅南極星係南極座α星，不過呢粒星好暗，好難用佢做導航。
南極條約體系

《南極條約》及相關協定，總稱《南極條約》體系，係以《1959年南極條約》為基礎，為徂約束各國喺南極洲爾塊地球上唯一無常住人口嘅大陸上面嘅活動，確保各國對南極洲嘅尊重爾建立嘅條約體系。根據條約規定，南極洲係指地球南緯60°以南，包括冰架在內嘅所有地區，總面積大概5200萬平方公里。
《南極條約》嘅主要內容有：
促進喺南極地區進行科學考察嘅自由，促進科學考察嘅國際合作；
南極洲祇能夠用於和平目的，禁止喺南極地區進行一切具有軍事性質嘅活動，更加禁止進行核爆炸、禁止處理放射物；
凍結所有締約國對南極地區任何領土嘅所有權要求。
南極洲東部

南極洲東部，又叫東部南極洲，係指南極洲近住東半球嘅地區，即係近住印度洋嗰邊，佔成個南極大陸面積三分之二。
南極洲西部

南極洲西部，又叫西部南極洲，係指南極洲近住西半球嘅地區，即係近住大西洋同太平洋東部嗰邊，佔成個南極大陸面積三分之一。
金甌機場

金甌機場（粵拼：gam1 au1 gei1 coeng4；越南文：Sân bay Cà Mau／𡑝飛哥毛）響越南南部城市金甌省金甌市，離金甌市2公里，家下係越南第六大機場。
金甫娥

金甫娥，係大韓民國嘅一個女藝人同埋歌手。
金田晶

金田晶 ，係日本嘅一個女藝人同埋配音員。
金田志保

金田志保係日本足球員，曾經喺1981年為日本女子足球代表隊出場4次。
金田一少年之事件簿

《金田一少年之事件簿》係一部自1992年開始連載嘅日本推理漫畫，故事主要圍繞住一位名偵探金田一耕助嘅高中生孫子金田一一同佢嘅青梅竹馬七瀨美雪、警察朋友劍持勇警部、以及對手明智健悟警視等夥伴，佢地一齊運用高超嘅推理技巧，解決各種艱難嘅刑事案件。呢部漫畫早期由金成陽三郎創作，而家嘅原作係天樹征丸，由漫畫家佐藤文也繪製。
金田朋子

金田朋子（1973年5月29號—）係日本嘅一個女配音員。
金田真美

金田真美係日本足球員，曾經喺1984～1986年間為日本女子足球代表隊出場3次。
金甌市

金甌市（越南文：Thành phố Cà Mau）係越南金甌省會，人口大約20萬。
金田喜稔

金田喜稔（1958年2月16號—）係日本足球員，司職前鋒，曾經喺1977～1984年間爲日本足球代表隊出場58次，入咗6球。
可不可以，你也剛好喜歡我

《可不可以，你也剛好喜歡我》（英文：Do You Love Me As I Love You）係2020年推出嘅一套臺灣電影，套戲出自百萬療癒系作家「肆一」嘅同名暢銷散文。
可住帶

可住帶（宜居帶，適居帶，英文：circumstellar habitable zone，Goldilocks zone, CHZ），就係喺圍繞恆星軌道嘅範圍，而裏頭嘅行星表面有足夠大氣壓力同有液態水。亦即係喺天文學指行星系之中適合生命存在嘅區域。CHZ 嘅範圍係基於嗰個星球嘅同佢太陽嘅距離，同埋埋接收嘅輻射能量。由於液態水對地球生物圈好重要，CHZ 同埋裏頭星體嘅特質，會影響發展生命，同埋出現類似地球生物嘅可能。
可兒壯隆

可兒壯隆（1991年4月18號—）係日本足球員，司職中場，效力過川崎前鋒，湘南比馬，及金澤薩維根。
可卡因

可卡因（Cocaine）係一種當今世上成日見嘅毒品，由可卡（Coca）葉提煉出嚟。可卡因會令人上癮，重會嚴重影響神經系統、令血管收縮、令瞳孔擴大同令到心跳唔正常。

歷史
最早係亞美利哥·維斯普慈喺1499年寫下佢對於𡁻可卡因嘅印象，呢個係歐洲人最早嘅相關記載。喺佢眼中，原住民兩頰塞滿奇怪嘅草藥，反芻噉𡁻唔停，實在係佢見過最醜陋最野蠻嘅人。
1855年，德國化學家斐德烈首度喺可卡葉裏面提取出麻藥成份，並命名為「Erythroxylon」。四年後，斐德烈嘅同事紐曼（A.Newman）又精製出更高純度嘅物質，替名為「可卡因」（Cocaine）。首部以可卡樹為研究嘅藥用書喺1859年出版。
1860年，已有醫生由可卡葉中提煉出可卡因，並用嚟做醫學用嘅麻醉藥品。
1880年代初期，化學家馬林安尼發明含有可卡因嘅藥酒，呢種藥酒被認為係可口可樂嘅前身。
1884年，著名嘅心理學家佛洛伊德推薦使用可卡因來作為酒精同嗎啡上癮嘅替代藥品。
1886年問世嘅可口可樂，含有微量可卡因，不過可口可樂後於1906年排除咗呢個配方。
2009年時，紅牛能量飲品曾被台灣及香港驗出有微量可卡因成份，但唔會影響人體。
可判定性

可判定性（德文：Entscheidungsproblem，「決定問題」噉解）係由德國數學家打域囂拔（David Hilbert）喺 1928 年提出嘅一個問題。呢個問題要求人俾出一個演算法嚟攞一句陳述做 input，然後再答「嗰句陳述係咪 universally valid」。
可交換質數

可交換質數（permutable prime）係指一個質數，喺特定進制下嘅各位數字可以任意交換位置，個結果依然係質數。數學家Hans-Egon Richert最早研究呢類嘅質數，命名為可交換質數，不過呢類質數亦被稱為絕對質數（absolute primes）。
以下係十進制下所有已知嘅，少於49081位嘅可交換質數（OEIS數列A003459）：
2, 3, 5, 7, 11, 13, 17, 31, 37, 71, 73, 79, 97, 113, 131, 199, 311, 337, 373, 733, 919, 991, R19 (1111111111111111111), R23, R317, R1031。
下兩個可交換質數（可能偽質數）係R49081同埋R86453。
以上有啲質數嘅數字相同，只係位置唔同，例如13同埋31，若果呢類由同一質數交換位置所得嘅質數只用一個作為代表，咁只有16組可交換質數（OEIS數列A258706）：
2, 3, 5, 7, R2, 13, 17, 37, 79, 113, 199, 337, R19, R23, R317, R1031.
其中Rn = 係循環單位，係由n個1組成嘅（十進位）數字。循環單位嘅質數係可交換質數，不過亦都有人定義可交換質數入面必須包括至少兩個唔同嘅數字，呢個定義下循環單位嘅質數就唔係可交換質數，呢個定義下可交換質數，喺十進制入面最大係991。
所有超過1位數嘅可交換質數都係由1、3、7、9數字組成，唔包括所有偶數及5，因為若果出現呢啲數字，呢啲數字喺交換位置後可能會喺個位數，而超過1位數嘅數字，若個位數係偶數或者5，一定唔係質數。已有數字家證明冇任一個可交換質數中有1、3、7、9中嘅三個數字，亦冇任一個可交換質數其中有1、3、7、9中嘅二個數字，而且每個數字出現唔止一次。
對於3 < n < 6·10175嘅正整數n，唔存在n位數且唔係循環單位嘅可交換質數。目前猜想除咗上述數字外，唔存在其他嘅可交換質數。喺二進制入面，只有循環單位先有可能係可交換質數，因爲若果任何一位數係0，呢個0交換位置到最末位嘅時候，數字係合成數，唔係質數。因此二進制嘅可交換質數即為梅森素數。呢個概念可以延伸到其他進位制中，一位數嘅質數必定係可交換質數，而超過一位數可交換質數嘅各位數字一定係由同進位制基數互質嘅數組成。
可克達拉

可克達拉係中國新疆嘅一個自治區直轄縣級市，總面積980平方公里，人口8萬。
可下載內容

可下載內容（downloadable content，DLC）係指一隻電子遊戲出咗街之後，開發者對隻遊戲加嘅擴充內容。
可再生能源

可再生能源係指由持續咁補充嘅自然過程中攞到嘅能量來源，唔會釋放溫室氣體或其他空氣污染物。例子包括太陽能、地熱能、水力、風力同生物質能。
凱帆軒

凱帆軒（Hampton Place）係香港九龍大角咀奧運站嘅一個罕有臨海私人屋苑，總共設有3幢樓高54層嘅住宅大廈，提供880個單位，建築面積由587至到674平方呎，全部係兩房單位。另外，屋苑設有住客停車場，提供270個車位。住宅發展商係長江實業，而管理公司就係高衛物業管理有限公司，佢係長江實業嘅全資附屬機構。
凱帆軒喺港鐵奧運站海邊，係九龍市區近車站而起嘅樓，喺2003年12月入伙。凱帆軒喺奧運站地段海邊位置，喺浪澄灣北面，面向中環、港島西、同埋昂船洲維多利亞港海景，因為靠海邊而起，前面無遮擋，加上配合單位嘅設計，令到大部份單位坐享維多利亞港海景。

位置
凱帆軒喺香港九龍奧運站海帆道11號。隔籬嘅樓有維港灣、奧海城一期、浪澄灣、一號銀海、大角嘴天主教小學（海帆道）、同埋官立嘉道理爵士中學（西九龍）等等。

設施
戶外設有30米海景泳池、池畔曬台、燒烤區、釣魚區同埋兒童遊樂場。
另外，住客會所設有健身中心、蒸氣浴室、桑拿浴室、閱讀閣、桌球室、乒乓球室、美容護理室、舒閒按摩區、健康舞室、兒童遊戲組件、私人電影院同埋宴會廳。

交通
港鐵
奧運站 A 出口
南昌站 C 出口
巴士
九龍巴士路綫 13D，43C，87B
新世界第一巴士路綫 701，971
機場巴士路綫 A21，E21，N23
專綫小巴
綠色專綫小巴：海帆道設有46號，70號和78號小巴總站，分別去九龍灣麗晶花園，鑽石山站同埋尖沙咀漢口道
住客穿梭巴士
屋苑設有住客穿梭巴士服務，來往奧海城二期，車程約莫要7分鐘，服務時間係每日朝頭早七點至到夜晚十點。
凱帆軒嘅正門喺海帆道，佢係一條好靜嘅道路
凱帆軒有住客車同埋停車場（圖中係咁）
凱帆軒門牌

買嘢、消閒、娛樂
由凱帆軒行去奧海城一期，約莫要5分鐘；如果行去奧海城二期，就約莫要8分鐘。此外，屋苑設有住客穿梭巴士服務，去奧海城二期。

特色
凱帆軒設計嗰陣，因為建築師將大廈座向郁過，所以觀景角度更加闊。因為喺海邊，無論高、中同低層，海景前面都無樓宇遮住，令大約80%嘅單位有中環同埋昂船洲維多利亞港海景。
凱帆軒大廈公契沒有註明可養寵物，在住戶手冊上，則有列明不可飼養寵物。
凱山豐威漢

凱山豐威漢係老撾嘅第二大城，住咗約莫12萬人。
凱恩斯經濟學

凱恩斯經濟學（Keynesian economics）係由英格蘭經濟學家凱恩斯（John Maynard Keynes）所創嘅一套經濟理論。
凱撒密碼法

凱撒密碼，又叫移位密碼，係加密法一隻，好簡單。佢係用替代法，明文中隻隻字母，向後或者向前按照某個數目。按照此加密為咗密文。

文
英文叫Caesar cipher、Caesar's cipher、the shift cipher、Caesar's code同埋 Caesar shift。

數學解析
數學來睇，凱撒密碼係計同餘，首先將字母用數字替代，例如英文字母A=0, B=1, C=2，諸如此類，總共二十六個。依家移n嘅加密方式為：
解密就係：

破解凱撒密碼
如果攻擊者知道呢個係用簡單嘅加密方法，但唔知係咪凱撒密碼，攻擊者可以使用頻率分析或者單詞分析去破解。
如果攻擊者知道呢個係凱撒密碼，但唔知前進或後退咗幾多個字母，攻擊者可以透過窮舉法去破解。由於偏移量有限，例如英文26個字母，偏移量最多只可以係25。因此，用窮舉法試最多25次就得。
凱富能源集團

凱富能源集團有限公司（原名高信集團控股有限公司，港交所：00007）係一間提供金融服務、電鍍設備同埋石油同天然氣業務嘅控股公司，公司喺百慕達註冊。
高信集團喺1989年成立，最初提供股票買賣同埋股票保證金服務。2000年，高信集團重組架構，重正式喺香港聯交所上市。2004年，高信集團收購亞洲聯網科技有限公司（港交所：00679），開始撈埋電鍍設備業務。集團再喺2006年攞到埃及油田嘅權益，踩埋隻腳落石油同天然氣業務。
2012年改做而今個名。
利奧波德·塞達爾·桑哥

利奧波德·塞達爾·桑哥（法文：Léopold Sédar Senghor，1906年10月9號—2001年12月20號）係塞內加爾詩人、政治人、文化理論家，1960年至1980年做塞內加爾首任總統。
利奧波德荷夫曼

利奧波德 荷夫曼（德文：Leopold Hofmann，1738年8月14號—1793年3月17號）係奧地利古典音樂作曲家。
利奧波德莫札特

利奧波德莫札特（德文：Johann Georg Leopold Mozart，1719年11月14號—1787年5月28號）係德國作曲家、指揮家、音樂老師同埋小提琴家，莫札特嘅阿爸。
卡通頻道賽車

卡通頻道賽車（英文：Cartoon Network Racing），係由卡通頻道開發嘅競速遊戲，2006年推出。
卡連尼

卡連尼（意大利文：Antonio Cabrini，1957年10月8號—）係意大利足球領隊、前足球員，球員時期踢左閘。

葳蕤史
呢節要加長。
卡通頻道

卡通頻道（Cartoon Network），係美國一間卡通電視台頻道，1992年開台，而家佢係華納兄弟探索嘅電視頻道。佢專門播細路睇嘅卡通。
係繼1985年,Nickelodeon頻道由華納媒體(當時叫做華納通訊，旗下的部門喺華納-美國運通衛星娛樂，1985年改名，叫做MTV網絡，而家叫做派拉蒙媒體網絡)買俾Viacom公司(而家係派拉蒙環球)之後持有嘅第二個卡通電視頻道。
卡迪西亞省

卡迪西亞省（阿拉伯文：القادسية‎‎）係中東國家伊拉克嘅十九個省之一。
卡通

卡通（音譯自英文cartoon）包含咗幾種藝術形式，各種形式間有啲關係，但亦有好大分別。大體上，今日啲人用「卡通」一詞，指嘅可能係諷刺性嘅繪畫、漫畫，或用動畫技術製作嘅電影或電視節目。

歷史上嘅卡通
一幅達文西所繪嘅卡通：《The Virgin and Child with St. Anne and St. John the Baptist》
喺歷史上，卡通來自意大利文大張紙（cartone），係指喺紙上繪畫上一比一嘅草圖，以研究進行進一步嘅美術創作，好似油畫或刺繡地毯。卡通應用喺壁畫製作中，亦極為普遍。咁樣可以幫助畫家將圖畫嘅各個部分，準確噉畫喺灰泥度。

印刷媒體上嘅卡通
《Cartoon no.1: Substance and Shadow》
《Cartoon no.1: Substance and Shadow》係由莊李治所繪畫一幅卡通，用嚟諷刺1843年喺新嘅英國國會議事廳入面，為繪畫壁畫作準備而畫嘅卡通草圖。結果，呢幅作品為「卡通」一詞，賦予新嘅意義。
喺現代印刷媒體，卡通係一種通常有幽默色彩或諷刺性嘅繪圖。呢個係喺1843年《笨拙》雜誌（Punch）刊出莊李治等嘅作品後，而獲賦予嘅意義。喺中文度，呢種卡通亦即係漫畫。之後，卡通亦指報章、雜誌上嘅連載四格漫畫。

現代圖畫嘅卡通
當卡通漸漸指向漫畫、連載漫畫意義，又因為連載漫畫同早期動畫電影嘅關係，而令「卡通」一詞指向動畫電影，繼而再涵括動畫電視節目。而呢個意義正係今日最常用嘅。呢度嘅「卡通」一詞，喺一般人嘅用法，同「動畫」同義。但準確來細分，卡通多指畫風抽象、故事情節較喜劇嘅動畫，詳細可以睇卡通物理學。呢類動畫較多以手繪嘅平面圖片進行拍攝，通常具有連續或單元劇情，而且大部份係以細路為對象嘅動畫作品。亦有人以製作方式來區分卡通同動畫，卡通專指用手畫平面圖片製作嘅動畫。
卡通形象

卡通形象（英文：Animation characters）係指喺卡通作品入面出場嘅虛擬角色。
卡達菲

卡達菲（Muammar Abu Minyar al-Gaddafi） audio (幫手·有關)，1942年6月—2011年10月20號）係利比亞革命領導人。1969年搞政變推翻利比亞王國，成為利比亞領袖到死。
前美國總統列根鬧過卡達菲係「癲狗」，指佢係搞柏林爆炸案嘅黑手。
卡達菲
1998年起，卡達菲提倡「泛非主義」同埋「非洲合眾國」嘅理念。而早喺1982年至1983年，卡達菲已經做過「非洲統一組織」（家下叫非洲聯盟）主席。
政治上，卡達菲被認為係獨裁者，不過喺伊拉克戰爭之後態度明顯有變，開始同西方世界國家搞好關係，決定唔再發展核武，又肯賠償畀洛克比空難嘅遇難者家屬。2006年5月，利比亞同美國恢復邦交。
2011年初開始，利比亞有示威要卡達菲落台，卡達菲派軍鎮壓，卒之搞到內戰。內戰爆發之後，西方國家就同佢畫清界線，以北大西洋公約組織為首發動軍事行動，對卡達菲嘅勢力猛烈空襲。同年8月，反對派攻陷的黎波里，卡達菲唔知去咗邊。2011年10月，卡達菲喺鄉下蘇爾特同第四仔一齊俾敵人捉到，之後冇耐傷重死咗，有人懷疑佢係畀人「私下處決」。
卡達菲喺死後五日，同佢第四仔一齊葬喺一個秘密地方。
英倫航空

英倫航空（英文：British Midland International，營業名稱：bmi。中文亦有譯名：英國中部航空、米德蘭航空）係英國一間舊航空公司，以倫敦希斯路國際機場及曼徹斯特國際機場為樞紐機場，主要經營英國國內業務，但航線遍及歐洲大陸、中東、美國等地嘅30幾個目的地。英倫航空擁有40幾架飛機，包括空中巴士同巴西航工嘅機型。旗下嘅廉價航空公司bmibaby用廿幾架波音737客機行駛廿幾個歐洲航線。
英倫航空同英國最大嘅航空公司英國航空都係以倫敦希斯路機場為樞紐機場。英倫航空係希斯路機場嘅第二大航空公司，佔有該機場12%嘅起降班次位置。
英倫航空原本係星空聯盟嘅成員漢莎航空獨資擁有，嚮2012年4月20號被英國航空母公司國際航空集團收購後，喺同日退出星空聯盟，並嚮2012年10月27號正式併入英國航空。
英倫王國

英格蘭王國（Kingdom of England）又叫英倫王國，係英國史上嘅一個國，統治英格蘭同威爾斯，927年由光榮者艾塞斯坦立國，去到1707年同蘇格蘭王國合組大不列顛王國。
英仙座

英仙座（Perseus）係家下八十八西洋星座之一。佢響天球北部，佔天球面積615平方度。地球北半球來講，英仙座係冬天嘅星座，即係冬夜會見到。肉眼可以睇到嘅星，約莫90粒到。有一到四等星22粒，即係有2等星2粒、3等星5粒、4等星15粒。

史
英仙座係古希臘托勒密所編嘅托勒密48星座之一。
英令奈

英令奈 ，係日本嘅一個女演員。

拍過嘅作品一覽
呢個表唔完整，歡迎加料。
英倫海峽

英倫海峽（英文：English Channel）係大不列顛島同歐洲大陸之間嘅海峽，西面係英國，東面係法國，北面係北海，南面係大西洋。海峽長560公里（350哩），寬240公里（150哩），最窄嗰度叫多佛海峽，只得34公里（21哩）咁寬，英國多佛同法國加萊隔海相望。